
η γβώσσα δεν είναι αγνή, αδιάφορη ή συμπιωματική 


Τ ο τελευταίο χρονικό διάστημα εκφέρεται δημόσια από θεσμικά πρόσωπα μία άκρως επιθετική 
γλώσσα ενάντια σε κοινωνικές ή πολιτικές «ομάδες» 1 , ενώ σχεδόν άμεσα οι δημοκρατικές «ευαι¬ 
σθησίες» φροντίζουν να κρατουν τις προσχηματικές αποστάσεις τους από τις «ατυχείς αυτές δη¬ 
λώσεις». Ωστόσο η αντιμετώπιση των «επικίνδυνων», των «περιττών», των «μη κανονικών» τάξεων 
ως σκουπίδια προς εξαφάνιση από το κράτος, τους μηχανισμούς και τους θεσμούς του, δεν είναι κάτι 
καινοτόμο. Ειδικότερα, οι κατασταλτικές επιχειρήσεις των εκάστοτε αστυνομικών και στρατιωτικών 
αρχών ως «σκούπα» κουβαλάνε ιστορικότητα, παράδοση και συνέχεια πολλών δεκαετιών στον τόπο 
που ζουμε. Αν υπάρχει μία ενδιαφέρουσα διαφοροποίηση στη δήλωση Μπαλάσκα περί «σκουπιδιών», 
όπως και στην πρόσφατη δήλωση του Υπουργού Υποδομών και Μεταφορών Κώστα Α. Καραμανλή πως 
«το ζήτημα είναι ότι ο άνθρωπος που μπαίνει τσάμπα στο μετρό πρέπει να νιώθει ως απόβρασμα της 
κοινωνίας », είναι η εκ νέου μετατόπιση του κυριαρχικού λόγου από τη «σκούπα» στο «σκουπίδι», από 
τη δομή στο υποκείμενο. Δηλαδή από τη συνειρμική και εν μέρει ανομολόγητη στοχοποίηση κάποιων 
κοινωνικών ομάδων στην άμεση και εκχυδαϊσμένη συγκεκριμενοποίησή της. Όχι μόνο σε κρατικό/ 
θεσμικό πλαίσιο αλλά κυριότερα σε κοινωνικό επίπεδο, δια μέσου της σκόπιμης διάχυσης μιας ρη¬ 
τορικής που αποτυπώνει την ουσία της κρατικής λειτουργίας πέρα από τις προσχηματικές και τους 
τρόπους του καθεστωτικού/δημοκρατικού καθωσπρεπισμού. Τα πρόσωπα που αποτυπώνονται ως 
«αξιοθρήνητα» οφείλουν να έχουν και να αποδεχτούν μία αντίστοιχη, «κακομοίρη» αντιμετώπιση από 
το κράτος αλλά και από το κοινωνικό σώμα. Τα πρόσωπα που παρουσιάζονται ως «σκόνη», προφανώς 
πρέπει να «καθαριστούν» από τους ιθύνοντες. Εκείνα που καταχωρούνται ως «σκουπίδια» μπορεί και 
νατσαλαπατηθούν, να ψεκαστούν, να βασανιστούν, να εξαφανιστούν. Τα πρόσωπα που πρέπει να απο¬ 
δεχτούν τον χαρακτηρισμό «απόβρασμα» πρέπει επίσης να ανεχτούν την τιμωρία και την κοινωνική 
κατακραυγή που τους αναλογεί. Τα πρόσωπα που χαρακτηρίζονται ως «παγανίστριες, αναρχικές μάγισ¬ 
σες και νβ§αη βεσβίες» 2 δεν υπάρχει πρόβλημα να γελοιοποιηθούν, να χτυπηθούν, να δολοφονηθούν 
όπως ο Ζακ Κωστόπουλος/Ζαείάθ οή! έναν χρόνο πριν. 

Σε καθεστώς συστημικής κρίσης, που επί βάλλειτην εξαθλίωση και την κατάσταση εξαίρεσης, το σύστημα 
ενσωματώνει στις αναπαραστάσεις του «κοινωνικού περιθωρίου» ακόμα περισσότερες κοινωνικές 
ομάδες, ενώ ταυτόχρονα επιχειρεί να διαχειριστεί ή ακόμα και να ανακατευθύνει την «κοινωνική 
δυσφορία» που αυτή η συνθήκη προκαλεί. Συνεπώς, η κοινωνική κατοχύρωση από πλευράς του 
συστήματος ως «μιαρής τάξης» αυτής της ολοένα και πιο εμπλουτισμένης φιγούρας που απειλεί την 
ακεραιότητα του κυρίαρχου, εθνικού, νεοφιλελεύθερου, αρρενωπού σώματος καθίσταται ένα από τα 
βασικότερα στοιχήματα για την κυριαρχία. Καθώς είναι αυτή που συχνά ξεπερνά τα επιβαλλόμενα 
κυριαρχικά και θεσμικά όρια αρνούμενη να δεχθεί μία θέση στο βαρέλι των «περιττών», αποδομώντας 
τις νόρμες και τα πρότυπα, καταστρέφοντας κάθε φαινομενικότητα του φυσιολογικού και του υγιούς... 

Επιπλέον, η κυριαρχία ανέκαθεν συνέδεε όσα πρόσωπα και ομάδες τής εναντιώνονταν με εκείνη τη 
φιγούρα που κινείται στο «κοινωνικό περιθώριο», με στόχο βεβαίως οι τάξεις των «αντιφρονούντων» 
να γίνονται αντιληπτές ως εν δυνάμει «εχθρός της κοινωνίας» αντί για εχθρός της κυριαρχίας. Σήμερα, 
με τις τάξεις των «αντιφρονούντων» να αποτελούν μέρος αυτής της διεύρυνσης, αναδύεται το οξύμω¬ 
ρο που η ίδια η κυριαρχία προκαλεί: η υποτιθέμενη «μιαρή τάξη» για τις κοινωνίες να αφορά σε όλο 
και περισσότερα κομμάτια εντός του κοινωνικού πεδίου. Επιπλέον, οφείλουμε να συνυπολογίζουμε 
πως ο κυριαρχικός καθορισμός ομάδων ως «επικίνδυνων τάξεων» με όλες τις υπεραπλουστεύσεις και 
τις ταξινομήσεις του «αποτελεί αναπόσπαστο μέρος μιας κρατικής διαδικασίας με σκοπό όχι μόνο τον 
κοινωνικό έβεγχο α\Ίβά και τον καθορισμό από το ίδιο το κράτος τον πβαισίου εντός του οποίου θα δι- 


1 «Ξεκίνησε μια αθόρυβη, τελευταίας τεχνολογίας ηλεκτρική σκούπα, θα μπορούστψε να πούμε, η οποία είναι η 
αστυνομία , η οποία σιγά σιγά Θα ρουφήζει όλα τα σκουπίδια μέσα από τα Εξάρχεια. Προοδευτικά, δημοκρατικά 
με το σχεδίασμά από τα επιτελεία της αστυνομίας... Δεν εννοούμε τους μετανάστες που αποτελούν μία σκόνη, που 
μπορεί να έχει ενοχλητικό χαρακτήρα, αλλέι δεν έχει καίριο χαρακτήρα για τα Εξάρχεια. Εννοούμε τα πραγματικά 
σκουπίδια, τις δέκα καταλήψεις, τις οποίες τις έχουν σκληροί ποινικοί, ακροαριστεροί, ακροαναρχικοί, άνθρωποι 
ιδιαίτεροι ...». Το παραπάνω αποτελεί απόσπασμα από τηλεοπτική δήλωση του συνδικαλιστή μπάτσου Μπαλάσκα 
Σταύρου (από τη θέση του αντιπροέδρου και ειδικού γραμματέα ΠΟΑΣΥ) το πρωί της 26 ης Αυγούστου, κατά τη 
διάρκεια της αστυνομικής επιχείρησης εκκένωσης 4 καταλήψεων στα Εξάρχεια. 

2 Ατάκες σε μία από τις τελευταίες συνεντεύξεις ενός γνωστού ματαιόδοξου τηλεμαϊντανού, δημοσιογραφίσκου 
και νυν βουλευτή της ΝΔ. 




εξάγεται η όποια εναντιωματική κίνηση απέναντι του» 3 . Υπό αυτό το πρίσμα, οι τάξεις των πολιτικά 
«διαφωνούντων» που όχι μόνο δεν θα αποδεχθούν τα χαρακτηριστικά που επιβάλλει η πολιτική του 
έθνους-κράτους, των θεσμών, του καπιταλισμού και της πατριαρχίας ή που θα αρνηθούν οποιοδήποτε 
υποτιθέμενο «επαναστατικό σχέδιο» διαμέσου ευθέων ή πλαγίων θεσμικών οδών, αλλά και ταυτόχρο¬ 
να θα αποπειραθούν να συσχετιστούν και να συγχρονιστούν με τις «επικίνδυνες τάξεις», θα βρεθούν με 
τη σειρά τους και αυτές στην κατηγορία του «σκουπιδιού» που πρέπει να εκκαθαριστεί. 


ΤΙ γλώσσα κόκαβα δεν έχει και κόκαβα τσακίζει 

«Χρειάζεται ευφυΐα και όχι βία» 4 

«Και επί ΣΥΡ1ΖΑ είχαν γίνει προσπάθειες, οι οποίες ωστόσο είχανβοιδορηθεΐ [...]Η πάγια Θέση του ΣΥΡ1ΖΑ 

είναι να υπάρχει ασφάλεια στις γειτονιές, αβ/Ιάμε τάξη και σεβασμό » 5 


Α ν ενώσουμε τις τελείες στη διαδρομή της δημόσιας γλώσσας -μαζί με την ίδια- μπορούν να 
φωτιστούν κάποια σημεία στο πώς αποστασιοποιούνται η συνέχεια κάποιων από τις πολιτικές 
επιλογέςτωντελευταίωνδιακυβερνήσεων,τατρέχοντα σημείατων ιδεολογικών περιβλημάτων 
αλλά και η ίδια η κατασταλτική επιχείρηση της 26 ης Αυγούστου στα Εξάρχεια. Τι μας είπε η τωρινή 
διακυβέρνηση (ΝΔ) για τις μικρότερες αστυνομικές επιχειρήσεις που προηγήθηκαν της 26 ης Αυγούστου 
και θα συνεχιστούν και μετά από αυτήν;Ότι θέλει να φέρει εις πέρας δύο στόχους που αφορούν στην 
περιοχή των Εξαρχείων: «αφενός να πληγούν τα κυκλώματα των -κυρίως- αββοδαπών διακινητών 
ναρκωτικών και ταυτόχρονα να μονιμοποιηθεί η παρουσία τηςΕΛ.ΑΣ. στην περιοχή ». 


Ας πάρουμε, για παράδειγμα, τον πρώτο από τους δύο στόχους και ας δούμε αυτή τη γλωσσική διαδρομή 
μέσα στα χρόνια, ξεκινώντας με την υπόθεση της διαπόμπευσης περί «υγειονομικής βόμβας» 
των οροθετικών, τοξικοεξαρτημένων γυναικών (ΠΑΣΟΚ, ΝΔ). Εν συνεχεία, ας προχωρήσουμε 
υπενθυμίζοντας τις διαφημιζόμενες λογικές που διαχέονταν με όλα τα μέσα και τους τρόπους: περί 
«επέλασης των ναρκομαφιών» στο κέντρο της Αθήνας και την απαραίτητη φωτογράφιση της 
«επικίνδυνης, άθλιας μάζας» των τοξικοεξαρτημένων, του «προβλήματος με τους μικροπωλητές 
στην ΑΣΟΕΕ που είναι μαύροι και κάποιοι από αυτούς είναι πρεζέμποροι και νταβατζήδες» (ΝΔ, 
ΠΑΣΟΚ, ΑΝΕΛ) και τις «κακομοίρες γειτονιές που πλέον οι καλοί, ευγενικοί κάτοικοι δεν μπορούν 
να κυκλοφορήσουν γιατί οι εισβολείς (κατά βάση αλλοδαποί) έχουν κάνει κατάληψη στον δημόσιο 
χώρο και έχουν αντικοινωνικές συμπεριφορές» (ΑΝΕΛ, ΣΥΡΙΖΑ, ΝΔ), σε συνδυασμό μετά πασπαρτού 
λογύδρια περί της «ασφάλειας που είναι δικαίωμα του πολίτη» (ΣΥΡΙΖΑ, ΑΝΕΛ, ΝΔ, Κ1ΝΑΛ...), για 
να φτάσουμε στο ότι «τα αντικοινωνικά στοιχεία δεν είναι όλα αναρχικοί γιατί υπάρχουν καλοί και 
κακοί αναρχικοί» (ΣΥΡΙΖΑ, ΑΝΕΛ), που βέβαια σήμερα μετατρέπονται σε «σκουπίδια» (ΝΔ)... Δεν 
είναι λοιπόν να απορεί κανείς, γιατί στην επιχείρηση της 26 ης Αυγούστου βλέπαμε μεταξύ άλλων να 
προβάλλονται, από όλες τις οπτικές γωνίες, χαμογελαστοί κάτοικοι των Εξαρχείων την ώρα που τα 
ΜΑΤ απομάκρυναν το κατά τα λεγάμενα «πρόβλημα» των «εξαθλιωμένων» μεταναστ(ρι)ών και των 
καταλήψεων. 

Είναι δεδομένο όμως ότι αυτά που οι κυρίαρχοι παρουσιάζουν ως «κοινωνικά προβλήματα» στα 
Εξάρχεια ή αλλού είναι παράγωγα και επιπτώσεις ενός συστήματος ιεραρχίας, εκμετάλλευσης, 
διαχωρισμών και περιθωριοποίησης, και η λογική της ανάθεσης για την επίλυσή τους εμφανίζεται ή 
και γίνεται αντιληπτή ως νομοτέλεια παντού. Είναι δεδομένο επίσης ότι οι επιλογές της κυριαρχίας, 
προκειμένου να αποκτήσουν κοινωνικό εύρος και νομιμοποίηση, απαιτούν στρατηγική και πολύ 
συχνά χρόνο. Αυτό που απ’ ό,τι προκύπτει δεν είναι τόσο δεδομένο είναι ότι οι επιλογές χρειάζονται 
και εκείνη τη γλώσσα που θα καταφέρει όχι μόνο να εκφράσει την πραγματικότητα των προβλημάτων 
ως «κοινή», όχι μόνο θα προσδώσει τη μορφή και το όνομα στο «πρόβλημα», αλλά θα καταφέρει να 
υιοθετηθεί από το κοινωνικό σώμα, έτσι ώστε να μπορέσουν τελικά να νομιμοποιηθούν και οι εκάστοτε 
κρατικές επιλογές. 


3 Αηη Εαιιτα δϊοΐοτ (1995, "ναεβ αηά ί!ιβ βάίΛοαίιοη ο/άβαίτε /.../ ) 

4 Πέτσας Στ. (κυβερνητικός εκπρόσωπος ΝΔ), 26.08.2019 

5 Ζαχαριάδης Κ. (βουλευτής ΣΥΡΙΖΑ), 26.08.2019 




Και κάπου εδώ φτάνουμε στην ενσωμάτωση αυτής της γλώσσας και από εκείνα τα ριζοσπαστικά 
πολιτικά κομμάτια που καταστατικά την αντιμάχονται: δεν είναι μόνο η κοινή χρήση εννοιών, 
βγολμένων από τη μιντιακή δυστοπία ή την ακαδημαϊκή γλώσσα περί εγκλήματος (από την έννοια της 
ναρκομαφίας ως τον κοινωνικό κανιβαλισμό). Είναι πως τα κοινωνικά ζητήματα που εμφανίζονται 
ως αδιέξοδα αντιμετωπίζονται είτε ως «αγώνας ενάντια στο έγκλημα», άρα και παραγνωρισμένος 
από τις κοινωνικές και ταξικές του αναφορές, είτε ως μια μορφή πολέμου, όπου τα λεπτά σημεία, οι 
λεπτές γραμμές που χωρίζουν τα πρόσωπα και τις καταστάσεις ανάμεσα στο να πράξει κάποιος κάτι 
παραβατικό από εκβιασμό ή επιλογή συσκοτίζονται, και οι εμπλεκόμενοι αποκτούν ταυτοποιητικά 
χαρακτηριστικά με όρους μιας δαιμονικής κοινότητας η οποία πρέπει να εξαφανιστεί. Γιατί ακριβώς 
η γλώσσα του «πολέμου» μπορεί να ονοματίζει ως κοινωνικό κανιβαλισμό και αντικοινωνισμό τις 
(βίαιες) συμπεριφορές των «λούμπεν» αλλά παραδόξως δεν ονοματίζει αντίστοιχα τις συνήθεις και 
καθημερινές (βίαιες) πρακτικές των μικρών και μεγάλων αφεντικών των Εξαρχείων. Η εκμετάλλευση 
και η βία, για παράδειγμα, ανθρώπου από άνθρωπο είναι εγκληματική όταν διαπράττεται από «δίκτυα 
διακινητών» και «ναρκομαφίες», αλλά δεν συσχετίζεται με το «έγκλημα» όταν διαπράττεται υπό το 
φως της ημέρας, μέσα στο θεσμικό τους πλαίσιο και τον καθωσπρεπισμό. Το «λουμπεναριό» κάθε 
είδους είναι «εγκληματικό», τα αφεντικά, οι μάτσο αρρενωπότητες, οι λευκοί διακινητές, τα «εντός 
κλίματος» μπραβιλίκια όχι. Με τον όποιο τρόπο, αυτή η γλώσσα νομιμοποιεί πως οι «εγκληματικές 
φιγούρες» αποτελούν πεδίο απόδοσης δικαίου -του όποιου δικαίου- και όχι μορφές που αναδύονται 
από τον κοινωνικό-ταξικό ανταγωνισμό. Είναι δηλαδή τα πρόσωπα και οι κοινότητες που πρέπει 
να απομακρυνθούν με τιμωρητικό ή υγειονομικό τρόπο από το κοινωνικό σώμα και όχι οι σχέσεις 
εξουσίας και εκμετάλλευσης που οφείλουν να ανατραπούν. 


Οι δύο κρατικοί στόχοι και μία παρένθεση 

Ο ι προαναφερόμενοι, δεδηλωμένοι, δύο στόχοι του κράτους στην πραγματικότητα είναι ο εξής 
• ένας: η κατοχύρωση της παρουσίας της αστυνομίας στα Εξάρχεια. Σε ό,τι αφορά στον «πόλεμο 
κατά των ναρκωτικών», δεν χρειάζεται να κατατεθεί η ελάχιστη επιχειρηματολογία για το ότι 
είναι το λιγότερο γελοίο να υπερθεματίζουν οι ιθύνοντες πως μία από τις ισχυρότερες (παρα)οικονομίες 
του κόσμου, τα ναρκωτικά, αποτελούν κρατικό στόχο, και ακόμα πιο τραγικό βέβαια είναι να υπάρχουν 
κάποιοι/ες που να το πιστεύουν. Κάνοντας μία ρεαλιστική μετάφραση των υποκριτικών λεγόμενών 
τους, θα λέγαμε ότι απλώς μας λένε πως το κράτος επιλέγει κατά καιρούς, βάσει των συμφερόντων 
του, διαφορετικές τοποθεσίες που θα «σπρώξει» τα προβλήματα που το ίδιο προκαλεί. Αν έχει κάτι 
σημασία, είναι να υπενθυμιστεί ότι τα λεγάμενα «ναρκωτικά» ήταν ανέκαθεν ένα εργαλείο του κράτους 
για τον έλεγχο, την τιθάσευση και εντέλει την εξαφάνιση «περισσευούμενων» προλετάριων, «νεαρών, 
ευαίσθητων, άτακτων» προσώπων καθώς και απελευθερωτικών κινημάτων -ειδικότερα σε περιόδους 
μετά από εξεγερσιακά συμβάντα που εμφανίζεται αριθμητική αύξηση όσων ελκύονται από τις ιδέες και 
τις πρακτικές του εκάστοτε εξεγερσιακού κινήματος. Από τις ΗΠΑ (όπου κηρύχθηκε «ο πόλεμος κατά 
των ναρκωτικών» και η «αντιναρκωτική εκστρατεία» για την καταστολή των «μαύρων πανθήρων» 
αλλά και ως αφορμή για τις σαρωτικές αστυνομικές επιχειρήσεις στα γκέτο των αφροαμερικανών), τη 
Γαλλία, τη Γερμανία και την Ελβετία τις δεκαετίες του 70 και του '80 (όπως το ηθθάΐβ ρατΚ και ο σχε¬ 
δόν αφανισμός ενός πολυπληθούς αντιεξουσιαστικού ρεύματος στη Ζυρίχη), την Αργεντινή του 2000, 
μέχρι και στα δικά μας μέρη, στα Εξάρχεια ως επί το πλείστον στις αρχές της δεκαετίας του ’80 (όπου 
κυκλοφόρησε ευρέως η ηρωίνη και μάλιστα το τότε αναρχικό κίνημα αντιπληροφορούσε με αφίσες 
πως «οι μπάτσοι που/ίάνε την ηρωίνη») και φυσικά μετά την εξέγερση του 2008 μέχρι τις μέρες μας. 
Όπως έχει μία σημασία να επανεμφανιστεί στο προσκήνιο η πολιτική θέση πως οι εξαρτήσεις εν γένει 
είναι εργαλείο-μέθοδος του κράτους, του καπιταλισμού, των θεσμών και κάθε εξουσιαστικού μορφώ¬ 
ματος. 

Τα ναρκωτικά ζουν και βασιλεύουν παντού και ως εμπόρευμα είναι ταξικά, από την παραγωγή έως την 
κατανάλωσή τους. Οι κοινότητες στους τόπους όπου παράγονται οι «πρώτες ύλες» θα εξακολουθούν 
να πεθαίνουν από ανείπωτη εκμετάλλευση και από την εκεί ωμή καταστολή. Οι «ναρκομαφίες» στους 
δρόμους θα συνεχίσουν να κυκλοφορούν με τα κατά τόπους αρμόζοντα εμφανισιακά στυλ, τα «γκάνια» 
τους θα είναι επιμελώς κρυμμένα, οι «βιασμοί» θα γίνονται κεκλεισμένων των θυρών, οι «πόρτες» 
των νυχτομάγαζων, των πάρτι, των συναυλιών θα είναι ορθάνοιχτες για αγοραπωλησία. Και από την 
άλλη, ο κόσμος θα κάνει τη χρήση των ουσιών που υπόσχονται ότι θα ικανοποιήσουν περιστασιακά ή 


τακτικά την απουσία/έλλειψη ευχαρίστησης, χαλαρότητας, πάθους, σχέσεων, νοήματος. Κυκλοφορία 
εμπορεύματος και κατανάλωση. Με «αξιοπρέπεια», όταν πληρούνται κάποιες προϋποθέσεις: το κάθε 
πρόσωπο να ανταποκρίνεται στα πολιτισμικά πρότυπα και τις κανονικότητες του κάθε τόπου και 
φυσικά να διαθέτει χρήματα... Γιατί όσα πρόσωπα δεν πληρούν αυτές τις προϋποθέσεις θα συνεχίσουν 
να περιφέρονται και να παραπαίουν στα πεζοδρόμια, στα στενά και τους δρόμους κάποιων άλλων 
γειτονιών που θα τους σπρώξει το κράτος, με αυτά τα «επικίνδυνα, ζοφερά, εξαθλιωμένα, βρώμικα, 
χεσμένα, σημαδεμένα» σώματά τους που τόσο ενοχλούν. Όσο για τις «ευαίσθητες ισορροπίες» αυτού 
του κόσμου αναφορικά με τις ουσίες, τις εξαρτήσεις και τα κέρδη του, ο κρατικός μηχανισμός (στρατοί, 
αστυνομίες, εισαγγελείς, δικαστές, πολιτικοί) είναι πανταχού παρών, από τις ηγεσίες έως και τους 
τελευταίους ένστολούς του, ως τοποτηρητής και εγγυητής του και φυσικά ως δήμιος των πλέον 
«αδύναμων κρίκων» του. 


Εξάρχεια, ζωές που συναντιούνται, συνυψαίνονται και συγκρούονται 

Π ολλοί/ές μέσα στα χρόνια προσπάθησαν και προσπαθούν να αναπαράξουν ή και να 
αναδημιουργήσουν για τα Εξάρχεια τους εκάστοτε ιστορικούς συμβολισμούς και να 
ξαναγράψουν την ιστορία τους «ως αφήγηση ενός γραμμικού χρόνου ομοιογενούς και κενού» 6 . 
Υπάρχουν εκείνες οι αφηγήσεις που στην ουσία χρησιμοποιούν την ιστορία των ριζοσπαστικών 
κινήσεων που βρήκαν το έδαφος τους στη γειτονιά των Εξαρχείων προκειμένου να φτιάξουν μια 
εύπεπτη (και εντέλει ακίνδυνη) εικόνα ανοιχτότητας και εναλλακτισμού, προς όφελος παντός είδους 
εξευγενισμών. Υπάρχουν και εκείνες οι αφηγήσεις που εγκαθιδρύουν την ιστορία των ριζοσπαστικών 
κινήσεων της γειτονιάς ως «ενιαία και αδιαίρετη» (από τις «πρώτες» μολότοφ της ΕΠΟΝ ως τις 
μολότοφ του Δεκέμβρη του Ό8 και πάει λέγοντας) και λειτουργούν με όρους «μουσειοποίησης» της 
ιστορίας προς κάθε (ηγεμονική) πολιτική χρήση. 

Όπως είναι γνώριμο, δεν υπάρχει κανένα πείραμα, καμιά γεωγραφία, καμία προσπάθεια, καμία 
δημιουργία, καμία κίνηση και καμία ακινησία που να διαπερνούν ή να εναντιώνονται στις κυρίαρχες 
επιταγές και να μην βρίσκονται αντιμέτωπα με τη θεαματική και εμπορευματική τους μεσολάβηση. 
Τα Εξάρχεια έχουν βιώσει πολλών ειδών τέτοιες προσπάθειες. Από προσπάθειες παραμορφωμένης 
αναπαράστασης των αδιαμεσολάβητων κοινωνικών διεργασιών τους, μέχρι και προσπάθειες 
απονοηματοδότησης όλων όσα υποτίθεται ότι πρεσβεύουν.Όπως σήμερα, μετηνεμπορευματοποίηση 
σχεδόν κάθε δραστηριότητας, κάθε γωνιάς, κάθε συνάντησης. Με την αφομοίωση των υπό- και αντί- 
κουλτούρων από το Θέαμα και την αντικατάστασή τους από τον εναλλακτισμό. Ενώ δεν έχει μείνει 
αλώβητος των μεσολαβήσεων κι ένας από τους σπόρους της εξεγερσιακότητας, που είναι η σύγκρουση: 
αποχαρακτηρίζεται ή αποκόβεται από τους λόγους της, στουμπώνεται σε στατική ή κινούμενη εικόνα 
για να μετατρέπεται σε στιγμές σε διαφήμιση «Ηνβ ι/οιιτ ιπι/ΐΐτ». 

Κανείς δεν μπορεί να αμφισβητήσει πως η συγκεκριμένη γειτονιά, υπήρξε ιστορικό επίκεντρο των 
αντιστάσεων από τη δεκαετία του '60 και έπειτα, ή πως είναι το έδαφος όπου συναντιούνται και γονιμο- 
ποιούνται πολλές υπο- και αντι-κουλτούρες.Όπως κανείς δεν μπορεί να αμφισβητήσει πως αποτέλεσε 
ανέκαθεν ένα ιδιότυπο έδαφος «ανάπαυλας» για κάθε πρόσωπο που «εξοριζόταν» από οποιοδήποτε 
άλλο σημείο της πόλης. Πάντα όμως ήταν πανταχού παρόντα τα μαγαζιά και οι μαγαζάτορες, αυτοί 
που πνίγονταν όχι από τα δακρυγόνα αλλά από τα «μπάχαλα». Πάντα υπήρχαν τα μπραβιλίκια (ειδικά 
από τότε που η περιοχή απέκτησε πληθώρα εναλλακτικών νυχτομάγαζων από τα μέσα του 2000), τα 
ναρκωτικά, που βρήκαν γόνιμο έδαφος στο θεματικό πάρκο της νυχτοκατανάλωσης, η «κινηματική 
καφρίλα», οι «συμμαχίες με τον διάβολο», οι λογικές της ενσωμάτωσης κ.ο.κ. 

Τα «κοινωνικά προβλήματα» δεν υπάρχουν αφ’ εαυτού, δεν εμφανίζονται από το πουθενά και σίγουρα 
δεν αφορούν απλές μορφές «προβλημάτων» πάνω στα οποία απαιτείται μια «εναντιωματική ενέργεια» 
που θα δράσει καταλυτικά: η δράση για την καταστροφή της «μορφής» του προβλήματος (στη συγκεκρι¬ 
μένη περίπτωση των ομάδων που σπρώχνουν ουσίες στα Εξάρχεια), απλά αορατοποιεί τις συνθήκες, 
τα συμφέροντα και τις κοινωνικές/ταξικές σχέσεις που το γεννούν. Αν δεν υπονομεύεται ολόκληρος ο 
πολιτισμός αυτού του κόσμου, αυτό που απομένει είναι μια ιδιότυπη κατασταλτική δράση απέναντι σε 
κάποιον ουρανοκατέβατο «κοινωνικό κανιβαλισμό» που τον επιτελούν απλά κάποια πρόσωπα. Όσο 


* Βϋημιηύη \να1ΐοτ (“Θέσεις για την Ιστορία της Φιλοσοφίας ”) 




μάλιστα τα πρόσωπα αυτά μορφοποιουνται πάνω στους «ξενόφερτους απόκληρους» τόσο η κατάσταση 
εξαίρεσης θα επιβεβαιώνει την κοινωνική διασπορά της. Ενώ το οποιοδήποτε «πρόβλημα» αφήνεται 
αλώβητο να αναπαραχθεί σε νέους τόπους, χρόνους και υποκείμενα. 

Αυτό που κάνει ιδιαίτερα τα Εξάρχεια είναι ότι για δεκαετίες αμφισβητούνται όσα σε άλλες γειτονιές 
αποτελούν κυρίαρχα σημεία της ταυτότητάς τους: εξατομίκευση, αδράνεια, ματαιότητα, στασιμότητα, 
ανθρωποφαγία. Πάντα υπήρχαν ζωντανές εκείνες οι κινηματικές και κοινωνικές δυνάμεις που έσπα¬ 
γαν τα μονοπώλια αυτών των «αξιών». Το ότι αυτές οι αξίες όμως αμφισβητούνται δεν σημαίνει ότι 
δεν είναι πανταχού παρούσες ή ότι τα Εξάρχεια αποτελούν έναν εξαγνισμένο ιστορικό τόπο ανταρσίας 
που μόλις πολύ πρόσφατα δέχεται τις πιέσεις του «κοινωνικού κανιβαλισμού» και των οργανωμένων 
κρατικών-κατασταλτικών σχεδιασμών. Τα Εξάρχεια, μπορεί στην τρέχουσα συγκυρία να βρίσκονται 
στο επίκεντρο μιας κατασταλτικής εκστρατείας (που φροντίζει επιμελώς τους επικοινωνιακούς της κώ¬ 
δικες) στο κέντρο της Αθήνας, ωστόσο αποτελούν το δέντρο και όχι το δάσος της κρατικής καταστολής. 
Είναι ένα πολυπόθητο τρόπαιο για το κράτος και το παιχνίδι των συμβολισμών του ενάντια σε κάθε 
μορφή κοινωνικής αντίστασης και κάθε έδαφος που μπορεί να προσφέρει άσυλο σε φυγάδες και σε 
απόκληρους/ες. Τα κατασταλτικά δόγματα που εφαρμόζονται στη συγκεκριμένη γειτονιά συνυφαίνο- 
νται με την όξυνσητης καταστολής των μεταναστ(ρι)ών, τις επιχειρήσεις σκούπα στο κέντρο της πόλης 
ενάντια στους «περιττούς», την ανέγερση νέων φυλακών και στρατοπέδων «φιλοξενίας»... Το ζήτημα 
των Εξαρχείων και της καταστολής τους δεν θα παιχτεί στους στενούς τους δρόμους (ή όχι μόνο εκεί 
τουλάχιστον), θα παιχτεί στους δρόμους, τα πεζοδρόμια, τις πλατείες και τις λεωφόρους κάθε γειτο¬ 
νιάς, θα παιχτεί στους τοίχους, τις συνελεύσεις, τα πειράματα, τις σχέσεις, τη δημιουργικότητα, την 
παραγωγή αντιδομών,τις κοινωνικές συγκρούσεις... 


Όταν το συμβάν δεν αντιμετωπίζεται ως μία στιγμή αποκάβυψτις 

«η ιδεολογία δεν είναι ένα έτοιμο πρόγραμμα προς εφαρμογή και κατά βάθος δεν εξηγεί τίποτα -μά/Ί/Ίον 

η επίδρασή της πάνω σε ένα συμβάν είναι εκείνο που πρέπει να εξηγηθεί » 7 

Η «υπόθεση Εξάρχεια», στην παρούσα συγκυρία, είχε έρθει στο προσκήνιο από την προηγούμενη 
διακυβέρνηση (ΣΥΡ1ΖΑ-ΑΝΕΛ) με την καταστολή να συμπληρώνει στη χειραγώγηση ένα με¬ 
λετημένο παιχνίδι απόσπασης συναινέσεων (με διαφόρων ειδών θεσμούς και υπουργούς να 
καλούν μέχρι και σε «κινηματικό διάλογο»). Αντα «ναρκωτικά» και η «παραβατικότητα» προκρίθηκαν 
ως το καταλληλότερο πρόσχημα για τις κατασταλτικές επιχειρήσεις όλο αυτό το διάστημα μέχρι και 
σήμερα, μένει να το εξετάσει το αναρχικό, αντιεξουσιαστικό και κάθε κίνημα που κρίνει ότι το αφορά. 

Σε πολιτικό-κοινωνικό και οικονομικό επίπεδο, η δεξιά διακυβέρνηση -ελλείψει σοβαρών 
διαφοροποιήσεων από την αριστερή εκδοχή της στις επιταγές της νεοφιλελεύθερης κρατικής/ 
καπιταλιστικής διαχείρισης και χωρίς να επικεντρώνει στους «συναινετικούς διαλόγους» (όπως οι 
προκάτοχοι της)- πριμοδοτείτην επίδειξη καιτον σχεδίασμά κατασταλτικών στρατηγικών, προκειμένου 
να επιβάλει και να συνεχίσει μία εν πολλοίς κοινή ατζέντα: το ξεχέρσωμα κάθε ανεξέλεγκτης από 
το κράτος εστίας αντίστασης και κοινοτικής ζωής, κάθε αλληλεπίδρασης και κοινού αγώνα των 
«εξαιρούμενων» μεταναστ(ρι)ών με τους ντόπιους (και μάλιστα ενόψει περαιτέρω σκλήρυνσης της 
αντιμεταναστευτικής πολιτικής του ασύλου, των στρατοπέδων και της αορατότητας), το χτύπημα κάθε 
απελευθερωτικής δυνατότητας που γεννούν αυτές οι σχέσεις (από τη δημιουργία αντιδομών μέχρι 
τη σύγκρουση)· την εγκαθίδρυση της αστυνομικής παρουσίας ως τοποτηρητή ενός γενικευμένου 
πλάνου «εξευγενισμού»των Εξαρχείων (μετά μετρό,τα μουσεία, τις πεζοδρομήσεις και το ιδεολόγημα 
της «καθαρής πόλης») που θα προστατεύει τις στοχεύσεις ενός αδυσώπητου τοα 1 θδίαΐθ (από τις 
αγοραπωλησίες και ενοικιάσεις ακινήτων, το αίτ-όηδ και τη δημιουργία τουριστικών δομών μέχρι 
τον έλεγχο της αγοράς των συγκεκριμένων περιοχών του κέντρου της Αθήνας) με την ταυτόχρονη 
καταστολή (ιδεολογικά και υλικά) της μοναδικής αντιπρότασης στο ζήτημα της ιδιοκτησίας, της 
κατοικίας, της διαχείρισηςτων καθημερινών αναγκών και της δημιουργίας απελεύθερων σχέσεων, που 
είναι οι καταλήψεις* και φυσικά τον έλεγχο και την καταστολή ενός τόπου όπου παρά τα προβλήματα 
και τις αντιφάσεις του εξακολουθούν να λαμβάνουν χώρα (ή να υπάρχουν ως υπαρκτές δυνατότητες) 
κοινωνικές ζυμώσεις και αγώνες με απελευθερωτικό, ανατρεπτικό προσανατολισμό. 


Ττανοτ^ο Εηζο (“// ιστορία ως πεδίο μάχης”) 




Άλλωστε, η συγκεκριμένη «υπόθεση Εξάρχεια» αντλεί αλλά και παρέχει τους συμβολισμούς της 
στο σήμερα μέσω μίας ευρύτερης και ακόμα πιο κρίσιμης στρατηγικής που αναλαμβάνει η νέα 
δεξιά διακυβέρνηση. Συνέχιση και επίταση της λεηλασίας και της ισοπέδωσης υπό το μανδύα των 
«αναπτυξιακών και ενεργειακών σχεδιασμών» (λιμάνι Πειραιά, πρώην αεροδρόμιο Ελληνικού, 
Σκουριές, εξορύξεις υδρογονανθράκων, αιολικά πάρκα κ.ά.), περαιτέρω οχύρωση του καθεστώτος 
έκτακτης ανάγκης με επίταση των ιδεολογημάτων της ασφάλειας και της νομιμότητας (κατάργηση 
πανεπιστημιακού ασύλου, επαναφορά της μηχανοκίνητης ομάδας ΔΕΛΤΑ, αύξηση των προσλήψεων 
στα σώματα ασφαλείας, αστυνομικές ταυτότητες με βιομετρικά δεδομένα κ.ά.), όξυνση της κατάστασης 
«εξαίρεσης» και γκετοποίησης των μεταναστ(ρι)ών (σχεδιασμοί για κατάργηση του δεύτερου βαθμού 
εξέτασης ασύλου, επίταση των απελάσεων, μετατροπή κέντρων «φιλοξενίας» ή «υποδοχής» σε κλειστά 
κέντρα κράτησης, παροχή υπό προϋποθέσεις πρωτοβάθμιας ιατροφαρμακευτικής και νοσοκομειακής 
περίθαλψης) αλλά και των έγκλειστων σε στρατόπεδα/φυλακές/ψυχιατρεία, διάχυση του εθνικισμού 
και μιλιταρισμού με παράλληλη αναβάθμιση του στρατιωτικο-αστυνομικού συμπλέγματος και των 
πολεμικών ρητορικών και φυσικά περιθωριοποίηση και καταστολή όσων αντιστέκονται ή δεν χωράνε 
στην εθνική/έμφυλη/πολιτισμική/ταξική «κανονικότητα» των δογμάτων του «πατρίς-θρησκεία- 
οικογένεια». 

Η στοχοποίηση από το ελληνικό κράτος του αναρχικού, αντιεξουσιαστικού χώρου δεν σταμάτησε ποτέ, 
αυτό που συνέβαινε και συμβαίνει είναι οι αλλαγές των κατασταλτικών ιδεολογημάτων και στρατηγι¬ 
κών. Εδώ και δεκαετίες, αυτός ο χώρος είναι σχεδόν ο μόνος που δοκιμάζει, προτείνει, εκτίθεται με 
σκοπό την ανατροπή αυτού του κόσμου.Έρχεται αντιμέτωπος με την καταστολή σχεδόν σε κάθε πτυχή 
της καθημερινότητάς του. Η συμβολοποίηση της σχέσης των αναρχικών με τα Εξάρχεια έχει μεγάλη 
ιστορία, ωστόσο η καταστολή δεν περιορίζεται σε αυτό το αστικό πεδίο... 


Κάποιες σκέψεις... 


«Δεν σας κρύβω ότι κατά τη γνώμη μου αφού εμπεδωθεί ένα κ/ΐίμα ασφά/Ίειας και τάξης και ενίσχυσης της 
παρουσίας της εββηνικής αστυνομίας στις περιοχές αυτές, χρειάζεται πάρα πο/Ί/Ίή δου/ίειά στις γειτονιές κι 
αυτή είναι μία δου/Ιειά που δεν είναι αστυνομική [...]. Είναι πο/Ίύ σημαντικό να αρχίσουμε να μι/Ιάμε στα παιδιά 
στις γειτονιές, κι αυτό σημαίνει ότι θα πρέπει να υπάρξει μία συζήτηση στην οποία θα υπάρξουν ενα/1/1ακτικές 
αφηγήσεις απέναντι σε αυτό που σήμερα φαίνεται, ακούγεται ελκυστικό στ ' αυτιά ορισμένων που είναι ένας 

βόγος ριζοσπαστικός, εξτρεμιστικός, ένας/Ίόγος, αν θέλετε, βαριά κριτικός.» 8 

Η κατασταλτική επιχείρηση της 26 ης Αυγούστου στα Εξάρχεια είχε τις σημασίες της, κατονόμασε τους 
στόχους της, κατέστειλε και απείλησε ότι θα επιβάλει τις δικές της αφηγήσεις. 

Αν μπορεί να σταθεί κάτι ανάχωμα στις συστημικές αφηγήσεις, αυτό δεν είναι παρά οι συλλογικές 
αφηγήσεις των αντιστεκόμενων, αυτές που δεν διαχωρίζουν τη μορφή από το περιεχόμενο, τον λόγο 
από τη δράση, τη δομή από τα υποκείμενα. Αυτές οι αφηγήσεις που δεν ιεραρχούν καταπιέσεις, δεν 
συρρικνώνονται στη διχοτόμηση δήμιων και θυμάτων, διαφοράς και ομοιότητας, αλλά βασίζονται 
στην αντίληψη ενός κόσμου καταπιεστών και καταπιεζόμενων, που είναι και η μόνη αντίληψη για να 
αναπνέουν οι αντιστάσεις. 

Οι μηχανισμοί γνωρίζουν καλά πως οι νέες ταξινομήσεις (είτε γλωσσικές είτε βιοπολιτικές) είναι μια 
κάποια λύση στις κρίσεις του συστήματος και την ανασυγκρότησή του, καθώς αυτές αναδιατυπώνουν 
και αναδιατάσσουν τις κοινωνικές σχέσεις. Και αν οι λέξεις κλειδιά για τις κρίσεις, σε διαλεκτική με 
την κοινωνία, είναι η αστάθεια και η αβεβαιότητα, τότε αυτό που μας αφορά είναι: ποιες είναι αυτές οι 
«νέες» σχέσεις που παλεύουν οι κυρίαρχοι να επιβάλουν και πώς θα τους αντισταθούμε; 

Ίσως αντί να μας απορροφήσει η ιεροτελεστία της εξουσίας, του κράτους, του καπιταλισμού, της πατρι¬ 
αρχίας, θα ήταν προτιμότερο να προσπαθήσουμε να συνταιριάξουμε, συνθέσουμε, δημιουργήσουμε 
πολλαπλότητες αυτοοργανωμένης αντίστασης και καθημερινής ζωής που δεν θα ανάγονται στο σύνολο 
των μερών τους αλλά που διακαώς θα αναρωτιούνται βηματίζοντας τι σημαίνει να παίρνουμε μέρος, 
να χειραφετούμαστε, να αντιστεκόμαστε, να συνδεόμαστε με τις ζωές και τις δράσεις των άλλων. 


8 Βορίδης Μ. ( Υπουργός Αγροτικής Ανάπτυξης), 26.08.2019 

